CELEX: 62012CN0084
Language: et
Date: 2012-02-17 00:00:00
Title: Kohtuasi C-84/12: Eelotsusetaotlus, mille on esitanud Verwaltungsgericht Berlin (Saksamaa) 17. veebruaril 2012 — Rahmanian Koushkaki versus Saksamaa Liitvabariik

5.5.2012   
            
            
               ET
            
            
               Euroopa Liidu Teataja
            
            
               C 133/17
            
         Eelotsusetaotlus, mille on esitanud Verwaltungsgericht Berlin (Saksamaa) 17. veebruaril 2012 — Rahmanian Koushkaki versus Saksamaa Liitvabariik
   (Kohtuasi C-84/12)
   2012/C 133/31
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja pooled
   
   
      Kaebuse esitaja: Rahmanian Koushkaki
   
      Vastustaja: Saksamaa Liitvabariik
   
      Eelotsuse küsimused
   
   
               1.
            
            
               Kas selleks, et kohus saaks kohustada vastustajat väljastama kaebuse esitajale Schengeni viisa, peab kohus tuvastama enda veendumusele tuginedes viisaeeskirja (1) artikli 21 lõike 1 alusel, et kaebuse esitaja kavatseb lahkuda liikmesriikide territooriumilt enne taotletava viisa kehtivusaja lõppu või piisab sellest, et kohtul ei ole pärast viisaeeskirja artikli 32 lõike 1 punkti b alusel kontrollimist erilistest asjaoludest tulenevalt põhjendatult alust kahelda kaebuse esitaja kavatsuses lahkuda liikmesriikide territooriumilt enne taotletava viisa kehtivusaja lõppu?
            
         
               2.
            
            
               Kas viisaeeskiri kohustab andma Schengeni viisa kaalutlusõigust kasutamata, kui riiki sisenemise tingimused, eelkõige need, mis sisalduvad viisaeeskirja artikli 21 lõikes 1, on täidetud ja puudub alus keelduda viisa andmisest viisaeeskirja artikli 32 lõike 1 järgi?
            
         
               3.
            
            
               Kas viisaeeskirjaga on vastuolus siseriiklik õigusnorm, mille kohaselt võib määruse (EÜ) nr 810/2009 alusel anda välismaalasele viisa Schengeni riikide territooriumi läbimiseks transiidi eesmärgil või seal kavandatud viibimiseks kestusega kuni kolm kuud kuuekuulise ajavahemiku jooksul alates esimesest sisenemise päevast (Schengeni viisa)?
            
         
      (1)  Euroopa Parlamendi ja nõukogu 13. juuli 2009. aasta määrus (EÜ) nr 810/2009, millega kehtestatakse ühenduse viisaeeskiri (viisaeeskiri) (ELT L 243, lk 1).